Document ID: 32008R0556

RÅDETS FORORDNING (EF) Nr. 556/2008
af 16. juni 2008
om ændring af forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 26,
under henvisning til forslag fra Kommissionen, og
ud fra følgende betragtninger:
(1)
Rådet vedtog den 20. december 1996 Rådets forordning (EF) nr. 2505/96 (1). Fællesskabets behov for forsyninger af produkter, som er omfattet af den pågældende forordning, bør dækkes på de gunstigste betingelser. Der bør derfor med virkning fra den 1. juli 2008 åbnes nye fællesskabstoldkontingenter til nulsats for passende mængder, uden at det skaber forstyrrelser på markedet for disse produkter.
(2)
Kontingentmængderne for fem autonome fællesskabstoldkontingenter kan ikke i tilstrækkelig grad opfylde EF-industriens behov. Kontingentmængderne bør derfor forhøjes.
(3)
Forordning (EF) nr. 2505/96 bør derfor ændres i overensstemmelse hermed.
(4)
Under hensyn til nærværende forordnings økonomiske betydning bør der henvises til sagens hastende karakter som anført i punkt 1, nr. 3, i protokollen om de nationale parlamenters rolle i Den Europæiske Union, der er knyttet som bilag til traktaten om Den Europæiske Union og til traktaterne om oprettelse af De Europæiske Fællesskaber.
(5)
Da toldkontingenterne er nødt til at få virkning fra den 1. juli 2008, bør forordningen anvendes fra samme dato og straks træde i kraft -
UDSTEDT FØLGENDE FORORDNING:
Artikel 1
I bilag I til forordning (EØF) nr. 2505/96 foretages følgende ændringer:
1)
De toldkontingenter, der er anført i bilag I til denne forordning, indsættes.
2)
Rækkerne for toldkontingenterne med løbenumrene 09.2975, 09.2603, 09.2935, 09.2814 og 09.2620 erstattes med rækkerne i denne forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. juli 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 16. juni 2008.

Labels: 3
1
6